TÁRSULATI ÜGYEK. 
35 
TÁRSULATI ÜGYEK. 
A magyarhoni földtani társulat 1893 februárius hó 1-én 
tartott közgyűlése. 
Elnök: Dr. Szabó József. 
Jelen voltak: Böckh János alelnök; Halaváts Gyula, dr. Ilosvay Lajos, 
dr. Krenner J. Sándor, L. Lóczy Lajos, dr. Pethő Gyula, Petrik Lajos, T. Eoth 
Lajos, dr. Schafarzik Ferencz, dr. Schmidt Sándor, S. Semsey Andor, dr. Szon- 
tagh Tamás választm. tagok; dr. Fialovszky Lajos, Franzenau Ágoston, Gesell 
Sándor, P. Inkey Béla, Kaufmann Kamillo, Loczka József, dr. Lörenthey Imre, 
Nagy László, dr. Primics György, dr/ScHENEK István, dr. Szterényi Hugó, Válya 
Miklós, Zsigmondy Árpád rendes tagok; dr. Staub Móricz és Zimányi Karoly" a 
társulat titkárai. 
1. Az elnök megnyitván az ülést, bemutatja a múlt évi közgyűlés hitelesített 
jegyzőkönyvét és a mai közgyűlés jegyzőkönyvének hitelesítésére felkéri dr. Schmidt 
Sándor és dr. Primics György urakat. 
2. Dr. Szabó József a következő elnöki megnyitó beszédet tartja: 
Tisztelt Közgyűlés! 
A Magyarhoni Földtani Társulat alapszabályai szerint az év elején tartandó 
közgyűlésen ismertetni kell a geológiai munkálkodást az elmúlt évben. Az egyes 
országok geológiai működése részét képezvén az összes geológiai munkásságnak, a 
solidaritásnál fogva nem szabad figyelmen kívül hagyni a múlt év oly mozgalmait 
sem, melyek a geológia általánosabb szintáján nyilvánultak. Ilyenek gyanánt mél¬ 
tán tekinthetjük a nemzetközi geológiai kongresszust és Európa geológiai térképé¬ 
nek ügyét. 
A múlt közgyűlésen (1892 febr. 3-án) csak vázlatosan tehettem említést a 
Washingtonban 1891-ben (augusztus 26-tól szeptember 2-ikáig) tartott nemzet¬ 
közi kongresszusról, mondottam, hogy ha meg lesznek küldve a meg nem jelent, 
de beiratkozott tagoknak a tárgyalások, a jegyzőkönyvekből fogok közölni oly 
részleteket, melyek a kongresszus menetéről és eseményeiről tájékoztatást nyúj¬ 
tanak. Es ilyen pontok csakugyan vannak. 
A választmány előkészítő ülésén (1891 aug. 26-án) szóba jött az ezen ötödik 
kongresszuson használandó nyelv. Powell, a survey igazgatója, hangsúlyozza, hogy 
az angol nyelv használtassák a kongresszuson, tekintve, hogy az itt levők nagyobb 
része francziául nem tud, szerkesztessék a jegyzőkönyv is angolul és aztán fordít- 
tassék francziára. Mások egyenjogúnak kívánnák az angol és franczia nyelvet; 
Shaler ezt azzal kívánja megtoldatni, hogy az angol után tétessék a német is; 
Gaudry ellene szól, azt mondván, hogy ez oly kibővítés volna, melyet előre kellene 
tárgyalásra egy következő kongresszus számára kitűzni, és véleményét ekként for- 
(35) 3 * 
